section_heading: Životopis
paragraph_text: Rođen je u Podgorici, 17. lipnja 1939. godine. Osnovnu školu i Višu realnu gimnaziju završio je u Podgorici. Od 1958. do 1963. diplomirao je na Akademiji likovnih umjetnosti u Beogradu u klasi majstora-slikara Mila Milunovića. Godine 1967. završava postdiplomski studij na ALU u Beogradu, kao izvanredni student u klasi Milunovića i Zorana Petrovića. Godine 1970. je kao stipendist Francuske u Parizu, pohađao grafički atelje Johna Fridlaenndera.